تورک اصیل‌لی آلمان فوتبالچی ایلک‌آی گوندوغان، فورما گئیدیگی اینگیلتره‌نین مانچستر سیتی تیمینده آیین فوتبالچیسی سئچیلدی.
اینگیلتره پرمیر لیگ تیملریندن‌ مانچستر سیتی‌نین یاز ترانسفر دؤنمینده آلمانیانین بوروسیا دورتموند تیمین‌دن 20 میلیون ایسترلینگه آلدیغی 26 یاشین‌داکی اورتا ساحه اویونچوسو ایلک‌آی گوندوغان، اکتبر آیی‌نین ان یاخشی فوتبالچیسی اؤدولونه لاییق گؤرولدو.
مصدوم‌لوغونون گئچمه‌سی‌نین آردین‌دان دوزن‌لی اولا‌راق فورما شانسی تاپان و اکتبر آیین‌داکی دؤرد لیگ اویونونون اوچونده ایلک 11ده ساحه‌یه چیخا‌راق 90 دقیقه مجادله ائدن گوندوغان، 29 اکتبردا 4-0 قازاندیق‌لاری وست برومویچ اویونوندا ایکی گل و بیر گل پاسی ایله بگه‌نیلمیشدی.
بو اویون‌دان اوچ گون سونرا مانچستر سیتی‌نین یوفا شامپیون‌لار لیگینده ساحه‌سینده بارسلونانی آغیرادیغی اویوندا دا گواردیولانین شانس وئردیگی اولدوز فوتبالچی، ایکی دفعه کاتالان تیمینه گل آتاراق  3-1لیک قالیبیتده اؤنم‌لی رول اوینامیشدی.
